text: Røveri mod 60-årig kvinde i soveværelse
  30 september 2010 kl. 13.11
  En 60-årig kvinde vågnede torsdag formiddag ved at en mand stod i soveværelset i hendes hus i Kruså.
  Manden truede kvinden til at fortælle, hvor hun havde lidt penge og låste hende efterfølgende inde i soveværelset
  Fra huset stjal han også en bærbar PC.
  Et par timer efter fik en patrulje i Padborg øje på en mand, der nogenlunde svarede til det signalement, kvinden havde givet af røveren. 
  Det viste sig at være en 49-årig tysk mand, som efterfølgende har tilstået røveriet. Han har fortalt, at han var kommet til Danmark med det formål at begå indbrud et eller andet sted. Han var faktisk ikke klar over, at han havde forladt Tyskland.
  